46/1999. (XII. 1.) sz. önk. rendelet
a szeszesital fogyasztásának tiltásáról a közterületeken
Budapest VIII. kerület Józsefvárosi Önkormányzat Képviselő-testülete a helyi önkormányzatokról szóló 1990. évi LXV. törvény 16. § (1) bekezdésében, valamint a szabálysértésekről szóló, többször módosított 1968. évi I. tv. 1. §-ában foglalt felhatalmazás alapján a szeszesital fogyasztásának közterületen való tiltásáról a következő rendeletet alkotja.
1. §
Az önkormányzati rendelet hatálya a Budapest Józsefváros közigazgatási területére terjed ki.
2. §
/1/	Tilos a szeszesital fogyasztása a közterületeken.

/2/	Nem terjed ki az /1/ bekezdés hatálya:

	a) az érvényes közterület-használati megállapodással rendelkező vendéglátó egységekre nyitvatartási időben, valamint az engedéllyel szervezett és engedéllyel rendelkező alkalmi rendezvényekre,

	b) minden év első és utolsó napjára.
3. §
A 2. § /1/ bekezdés alkalmazása szempontjából:

	a) közterület: a közhasználata szolgáló minden olyan magán-, állami vagy önkormányzati tulajdonban álló terület, amely mindenki számára korlátozás nélkül igénybe vehető, ideértve a közterületnek közútként szolgáló és a magánterületnek a közforgalom elől el nem zárt részét.

	b) szeszesital: gyógynövények gyógyászati jellegű szeszes kivonata, valamint ezek felhasználásával készült termék és az alacsony 1,2%-nál kevesebb alkoholtartalmú üdítőitalok kivételével minden alkoholtartalmú ital.
4. §

5. §
E rendelet 1999. december hó 1. napján lép hatályba.

dr.Marosi György sk.	Csécsei Béla sk.	
jegyző	polgármester